**51. Gallasz Béla sakk emlékverseny versenykiírása**

**A verseny célja:**

* megemlékezés a neves szentesi sakkozóról, fiatal szentesi sakkozók oktatójáról
* versenylehetőség biztosítása, sportbarátság ápolása

**A verseny rendezője:**

* Szentes Város Önkormányzata
* Szentesi Művelődési Központ
* Szentesi Sakk SE

**A verseny ideje, helyszíne:**

* 2019. október 19. (szombat), Művelődési és Ifjúsági Ház,
Szentes, Tóth József u. 10–14

**Program:**

* 8.30 perctől jelentkezés, nevezési díjak befizetése
* 9.30 megnyitó
* 10 órakor a verseny kezdete

**Résztvevők:**

Bármely sakkozó, aki 9.30-ig a nevezési díjat befizette

**Nevezések:**

Személyesen vagy telefonon

* Kőhalminé Forrai Juliannánál (62 311 765)
* Kozák Jánosnál (30 406 8787) lehet.

Nevezési díj: tanulóknak 500 Ft, felnőtteknek 1500 Ft.

**A verseny lebonyolítása:**

A résztvevők számától függően 7 vagy 9 fordulós svájci rendszerű.

Játékidő: 15-15 perc (rapid), ennek végén a zászlóleesés dönt. Ez idő alatt az összes lépést meg kell tenni. A játékot írni lehet, de nem kell! Az A4 szabály az irányadó! Döntetlent igényelni az utolsó 2 percen belül lehet, de lépések sorozatával kell bizonyítani, hogy az igénylő tudja tartani a döntetlent.

Két csoportban kerül megrendezésre a verseny.

* A csoport: ide bárki szabadon jelentkezhet
* B csoport: ide csak általános iskolások jelentkezhetnek, akik létszámtól függően két csoportban versenyezhetnek (Igazolni kell!)
	+ B/I korcsoport: 2009-ben és később születetteknek
	+ B/II korcsoport: 2004–2008 között születettek

**A főbíró és az A csoport versenybírója:**

Bartos Ferenc FA

**A segédbíró és a B csoport versenybírója:**

Kőhalminé Forrai Julianna

**Helyezések eldöntése:**

A mérkőzések során szerzett több pont az irányadó. Azonos pontszám esetén a Bucholz (B csoportokban körmérkőzés esetén Berger), egymás elleni eredmény, sötéttel szerzett több pont.

**A verseny díjazása:**

**A csoport:**

1. helyezett: kupa és 30 000 Ft
2. helyezett: 20 000 Ft
3. helyezett: 10 000 Ft

A díjak bruttóban értendők, ezért a versenyzők az adószámukat hozzák magukkal.

A kupát három egymás utáni elnyerés esetén lehet végleg elvinni!

A legjobb nem díjas ifjúsági (2001. január 1-je után született), női és szenior (1959. január 1-je előtt született) versenyző kupát kap.

**B csoport:**

Külön díjazzuk a fiúkat és a lányokat.

Korcsoportonként és nemenként az első helyezettek kupát, az 1–3. helyezettek érmet, az 1–6. helyezettek könyvjutalmat kapnak.

Szentes, 2019. augusztus 23.